**Коршиносони СММ оид ба нопадидшавиҳои иҷборӣ ба Қирғизистон ва Тоҷикистон меоянд**

ЖЕНЕВА (21 июни соли 2019) – Гурӯҳи кории СММ оид ба нопадидшавиҳои ғайри ихтиёрӣ ё иҷборӣ санаҳои 25 - 30 июн ба Қирғизистон ва 30 июн – 5 июл ба Тоҷикистон ташриф меорад.

Коршиносон дар хусуси вазъи нопадидшавиҳои иҷборӣ дар ин ду кишвар маълумот ҷамъ оварда, чораҳои пешгирӣ ва аз байн бурдани он, аз ҷумла масъалаҳои қонунгузорӣ, амалия ва сиёсати давлатиро дар муайян намудани ҳақиқат, адолат ва ҷуброн таҳлил мекунанд.

Гурӯҳи корӣ бо намояндагони мақомоти давлатӣ, хешу табори онҳое, ки шояд нопадид шудаанд, ҷомеаи шаҳрвандӣ, ниҳодҳои дахлдори СММ ва дигарон вомехӯрад.

Намояндагии иборат аз сардори гурӯҳ ҷаноби Бернард Духайме ва Ҳенрикас Микевичус ба Бишкек ва Душанбе сафар намуда, аз манотиқи гуногуни ин кишварҳо дидан мекунад.

Дар охири ҳар сафар, намояндагӣ – 28 июн соати 14:00 ба вақти маҳаллӣ дар Агентии иттилоотии АКИпресс, воқеъ дар кӯчаи Московская 189-и шаҳри Бишкек – ва 5 июл соати 11:30 ба вақти маҳаллӣ дар бинои дуюми СММ воқеъ дар кӯчаи Лоҳутӣ 5/1-и шаҳри Душанбе **конфронси хабарӣ** доир мекунад. Танҳо рӯзноманигорон метавонанд дар конфронси хабарӣ иштирок кунанд.

Гузориши ниҳоӣ аз ин сафарҳо моҳи сентябри соли 2020 дар Женева ба Шӯрои ҳуқуқи башар пешниҳод карда мешавад.

**ХОТИМА**

[*Гурӯҳи корӣ оид ба нопадидшавиҳои иҷборӣ ва ғайри ихтиёрӣ*](http://www.ohchr.org/EN/Issues/Disappearances/Pages/DisappearancesIndex.aspx) *аз 5 коршинос аз тамоми минтақаҳои дунё иборат аст. Сардор-гузоришгар ҷаноби* ***Бернард Духайме*** *(Канада) ва муовини сардор ҷаноби* ***Тхэ-Унг Байк*** *(Ҷумҳурии Корея) буда, аъзои дигари гурӯҳ хонум* ***Ҳурия эс-Слами*** *(Марокаш)  ва ҷанобон* ***Лучано Ҳазан*** *(Аргентина) ва* ***Ҳенрикас Микевичус*** *(Литва)* мебошанд.

*Гурӯҳи корӣ соли 1980 аз тарафи Комиссияи ҳуқуқи башари СММ барои кӯмак кардан ба оилаҳо дар муайян намудани тақдир ва ҷои ақрабои нопадидшудаи онҳо ташкил шудааст. Он талош мекунад байни оилаҳо ва ҳукуматҳои дахлдор иртибот барқарор кунад, то парвандаҳои инфиродӣ бо мақсади муайян намудани маҳалли будубоши нафароне, ки бо сабаби гум шудан аз ҳифозати қонун берун мондаанд, тафтиш шаванд. Бо таваҷҷӯҳ ба мандати инсонии Гурӯҳи корӣ, дар ҳолати рӯшан шудани тақдир ё ҷои будубоши шахси гумшуда, тавзеҳот дода мешавад. Гурӯҳи корӣ то ҳалли худро ёфтани парвандаҳои нопадидшавӣ бо онҳо машғул мешавад. Вай ҳамчунин, ба кишварҳо барои иҷрои Эъломияи СММ оиди ҳифзи тамоми шахсон аз нопадидшавиҳои иҷборӣ ёрӣ мерасонад.*

*Гурӯҳи корӣ як бахши [Расмиёти махсуси](http://www.ohchr.org/EN/HRBodies/SP/Pages/Welcomepage.aspx) Шӯрои ҳуқуқи башар аст. Расмиёти махсус - ниҳоди калонтарини коршиносони мустақили низоми ҳуқуқи башари СММ, номи умумии механизми мустақили дарёфти ҳақиқат ва назоратии Шӯро аст, ки масъалаҳои марбут ба кишварҳои алоҳида ё мавзӯъҳои алоҳидаро дар тамоми гӯшаҳои дунё баррасӣ мекунад. Коршиносони Расмиёти махсус ба таври довталабона кор мекунанд; онҳо кормандони СММ нестанд ва барои кори худ маош намегиранд. Онҳо аз ҳама ҳукумат ва созмонҳо мустақил буда, ба таври фардӣ фаъолият мекунанд.*

*Ҳуқуқи башари СММ, саҳифаи кишварҳо – [Қирғизистон](https://www.ohchr.org/EN/Countries/ENACARegion/Pages/KGIndex.aspx) ва [Тоҷикистон](https://www.ohchr.org/EN/Countries/ENACARegion/Pages/TJIndex.aspx)*

*Барои маълумоти бештар ва* ***дархости матбуотӣ****:*

***Дар Женева (пеш аз сафар ва баъди он): Ugo Cedrangolo*** *(+41 22 917 9286 -* [*ucedrangolo@ohchr.org*](mailto:ucedrangolo@ohchr.org)*)*  ***Дар Бишкек (дар давоми сафар): Kieran O Reilly*** *(+996 770 111 674) –* [*koreilly@ohchr.org*](mailto:koreilly@ohchr.org)

***Дар Душанбе (дар давоми сафар):******Суҳроб Шоев*** *(+992 44 600-55-40) -* [*sshoev@ohchr.org*](mailto:sshoev@ohchr.org)

*Барои* ***дархости матбуотӣ*** *вобаста ба коршиносони дигари мустақили СММ:*

*Ҷереми Лауренс – Бахши матбуот (+41 22 917 9383 /* [*jlaurence@ohchr.org*](mailto:jlaurence@ohchr.org)*)*